|  |
| --- |
| **Οδηγίες υποβολής ηλεκτρονικής αίτησης 2018-2019**  Η ηλεκτρονική αίτηση είναι αρχείο σε μορφή επεξεργάσιμου PDF. Η συμπλήρωση της αίτησης πρέπει να γίνει **μόνο με Adobe Acrobat Reader (Έκδοση 10 ή μεταγενέστερη) σε περιβάλλον Windows** και όχι άλλους pdf readers όπως foxit ή nitro. **Να μην** **χρησιμοποιήσετε** για την επεξεργασία και υποβολή της αίτησης **Mac, tablet, iPad ή άλλα smart phones**.   * Κατεβάζετε και αποθηκεύετε στην επιφάνεια εργασίας την κενή αίτηση με **όνομα** αρχείου: Επώνυμο\_Όνομα\_Τμήμα   (πχ. ΒΟΥΔΟΥΡΗΣ\_ΓΕΩΡΓΙΟΣ\_ ΝΟΜΙΚΗΣ.PDF)  **ΠΡΟΣΟΧΗ:** *Στο πεδίο «****Στοιχεία Τράπεζας****» πρέπει να δηλώσετε με ιδιαίτερη ακρίβεια τα οικονομικά σας στοιχεία τα οποία θα χρησιμοποιηθούν για την καταβολή του ποσού της επιχορήγησης απευθείας στον τραπεζικό σας λογαριασμό. Ο τραπεζικός λογαριασμός είναι προτιμότερο να είναι ανοιγμένος στην Εθνική Τράπεζα της Ελλάδος (όπου είναι και ο λογαριασμός του ΕΚΠΑ για το πρόγραμμα Erasmus+) και να έχει το ονοματεπώνυμό σας ως δικαιούχου (ή συνδικαιούχου, αν είναι κοινός λογ/σμός). Έτσι, δεν προκύπτουν χρεώσεις προμήθειας Τραπέζης εις βάρος σας.* ***Σε περίπτωση που χρησιμοποιείτε ήδη κάποιο τραπεζικό λογαριασμό για πληρωμή μέσω ΕΛΚΕ, παρακαλούμε να χρησιμοποιήσετε αυτόν, έπειτα από οδηγία του ΕΛΚΕ.***   * Σε περίπτωση που δε γνωρίζετε τις ακριβείς ημ/νίες μετακίνησης, παρακαλούμε να τις συμπληρώσετε έστω ενδεικτικά και όταν οριστικοποιηθούν, ενημερώνετε το ΤΕΔΣ με την αποστολή e- mail. * Στη συνέχεια πατήστε «**ΕΛΕΓΧΟΣ**» και σε περίπτωση που δεν έχετε συμπληρώσει όλα τα απαραίτητα στοιχεία, θα κοκκινίσουν τα αντίστοιχα πεδία που πρέπει να συμπληρωθούν. * Μόλις γίνει ο έλεγχος και όλα τα στοιχεία είναι σωστά συμπληρωμένα, πατήστε «**ΕΠΙΚΥΡΩΣΗ**» ώστε να δοθεί αριθμός επικύρωσης και να «κλειδώσει» το αρχείο. * Τέλος για να ολοκληρωθεί η διαδικασία πατήστε «**ΑΠΟΘΗΚΕΥΣΗ**».   Αφού ολοκληρωθεί η παραπάνω διαδικασία πρέπει να αποστείλετε το αρχείο **ηλεκτρονικά** στη διεύθυνση  [erasmus@uoa.gr](mailto:erasmus@uoa.gr),  τ**ο αργότερο μέχρι τις 29 Μαρτίου 2019.** |